[pic] | EUROOPA ÜHENDUSTE KOMISJON |

Brüssel 11.6.2009

KOM(2009) 275 lõplik

2009/078 (ACC)

Ettepanek:

NÕUKOGU MÄÄRUS,

millega avatakse kõrgekvaliteedilise veiseliha autonoomne imporditariifikvoot

SELETUSKIRI

EÜ liha ja lihatoodetega (hormoonidega) seotud meetmeid käsitlevates vaekogu ja apellatsioonikogu aruannetes, mille WTO vaidluste lahendamise organ võttis vastu 13. veebruaril 1998, leiti, et ühenduse keeld selliste veiste liha ja sellest valmistatud toodete impordi suhtes, kellele on manustatud teatavaid kasvu soodustavaid hormoone, ei ole kooskõlas sanitaar- ja fütosanitaarmeetmete kohaldamist käsitleva lepinguga. Ameerika Ühendriigid taotlesid vaidluste lahendamise organilt luba ühendusele antavate soodustuste peatamiseks summas 116,8 miljonit USA dollarit ja said sellise loa.

Pärast nõukogu 29. aprilli 1996. aasta direktiivi 96/22/EÜ (mis käsitleb teatavate hormonaalse või türostaatilise toimega ainete ja beetaagonistide kasutamise keelamist loomakasvatuses) muutmist Euroopa Parlamendi ja nõukogu 22. septembri 2003. aasta direktiiviga 2003/74/EÜ vastab ühenduse tegevus vaidluste lahendamise organi otsustele ja soovitustele. Ameerika Ühendriigid leiavad siiski, et ühendus rikub WTO kohustusi ning kohaldab jätkuvalt sanktsioone.

Ühendus ja Ameerika Ühendriigid on uurinud võimalusi kõnealusele pikaajalisele transatlantilisele kaubandusvaidlusele sellise lahenduse leidmiseks, mis ei kompromiteeriks kummagi seisukohti seoses ühenduse meetmete vastavusega WTO nõuetele.

Seepärast peetakse kaubandussuhete parandamiseks otstarbekaks kokkulepet, millega ühendus avaks kõrgekvaliteedilise veiseliha täiendava autonoomse tariifikvoodi enamsoodustuskorra alusel ning USA vähendaks sanktsioonide summat.

2009/078 (ACC)

Ettepanek:

NÕUKOGU MÄÄRUS,

millega avatakse kõrgekvaliteedilise veiseliha autonoomne imporditariifikvoot

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut[1]

ning arvestades järgmist:

(1) Pidades silmas ühenduse huvi luua harmoonilised kaubandussuhted kolmandate riikidega, tuleks autonoomse meetmena ette näha ühenduse imporditariifikvoodi avamine 20 000 tonni kõrgekvaliteedilise värske, jahutatud või külmutatud veiseliha jaoks.

(2) Nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)[2] artiklis 144 on sätestatud, et kõnealuse määrusega hõlmatud toodete tariifikvoodid avab ja neid haldab komisjon vastavalt määruse (EÜ) nr 1234/2007 artikli 195 lõikes 2 osutatud menetluse kohastele üksikasjalikele eeskirjadele,

ON VASTU VÕTNUD KÄESOLEVA MÄÄRUSE:

Artikkel 1

1. Avatakse CN-koodide 0201, 0202, 0206 10 95 ja 0206 29 91 alla kuuluva kõrgekvaliteedilise värske, jahutatud või külmutatud veiseliha aastane ühenduse imporditariifikvoot mahus 20 000 tonni väljendatuna toote massina, järjekorranumbriga 09.4449.

2. Lõikes 1 osutatud kvoodi puhul on väärtuseline tollimaks 0 %.

3. Kvoodiaasta algab 1. juulil ja lõpeb 30. juunil.

Artikkel 2

Artiklis 1 osutatud tariifikvooti haldab komisjon vastavalt määruse (EÜ) nr 1234/2007 artiklile 144.

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas .

Käesolevat määrust kohaldatakse alates 1. augustist 2009.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

FINANTSSELGITUS | Fichefin/09/114906 (MS/EM/DDG/mlc) 6.143.2009.1 |

KUUPÄEV: 15.05.2009 |

1. | EELARVERUBRIIK: Peatükk 10 – Põllumajandusmaksud | ASSIGNEERINGUD: B2009: 1 403,5 miljonit eurot |

2. | PEALKIRI: Ettepanek: Nõukogu määrus, millega avatakse kõrgekvaliteedilise veiseliha autonoomne imporditariifikvoot |

3. | ÕIGUSLIK ALUS: Asutamislepingu artikkel 133 |

4. | EESMÄRGID: Kõrgekvaliteedilise värske, jahutatud või külmutatud veiseliha autonoomse imporditariifikvoodi avamine mahus 20 000 tonni |

5. | FINANTSMÕJU | 12-KUULINE PERIOOD (miljonites eurodes) | JOOKSEV EELARVEAASTA 2009 (miljonites eurodes) | JÄRGMINE EELARVEAASTA 2010 (miljonites eurodes) |

5.0 | KULUD - EÜ EELARVEST MAKSTAVAD (TOETUSED/SEKKUMISED) - RIIGIASUTUSED - MUUD | - | - | - |

5.1 | TULUD - EÜ OMAVAHENDID (MAKSUD/TOLLIMAKSUD) | - | - | - |

2011 | 2012 | 2013 | 2014 |

5.0.1 | KAVANDATUD KULUD | - | - | - | - |

5.1.1 | KAVANDATUD TULUD | - | - | - | - |

5.2 | ARVUTAMISMEETOD: |

6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KAVANDATUD ASSIGNEERINGUTEST? | JAH EI |

6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH EI |

6.2 | KAS ON VAJA LISAEELARVET? | JAH EI |

6.3 | KAS TULEVASTESSE EELARVETESSE ON VAJA KIRJENDADA ASSIGNEERINGUID? | JAH EI |

MÄRKUSED: Kõnealune kokkulepe aitaks lahendada vaidlusi ELi ja USA vahel; USA vähendaks kohaldatavate sanktsioonide summat. Meedet peetakse kaubandussuhete parandamiseks otstarbekaks. Kõnealuse kvoodi puhul on fikseeritud tollimaksumäär 0. Hinnanguliselt puudub meetmel finantsmõju. |

[1] ELT C […], […], lk […].

[2] ELT L 299, 16.11.2007, lk 1.